Diari Oficial de la Generalitat Valenciana


Sumari del DOGV 8967, del 04-12-2020 (2020/10298)

RESOLUCIÓ de 27 de novembre de 2020, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeix pel sistema de lliure designació, el lloc de treball anunciat en la convocatòria número 85/2020, de 21 de setembre de 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/10543


Data del document
:   27-11-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * funcionari

RESOLUCIÓ de 27 de novembre de 2020, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeix pel sistema de lliure designació, el lloc de treball anunciat en la convocatòria número 85/2020, de 21 de setembre de 2020. [2020/10219]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de la persona interessada per a la provisió corresponent a la convocatòria número 85/2020, de 21 de setembre de 2020 (DOGV 8914, 28.09.2020), pel procediment de lliure designació, del lloc de treball número: 22926, cap Servei Gestió de Programes i Cooperació.  
  
Revisada la documentació presentada per la persona participant, queda acreditat, en primer lloc, el compliment dels requisits de participació exigits per la convocatòria. En relació amb les circumstàncies i aptituds professionals tingudes en compte per a la idoneïtat de la persona aspirant, i considerant les funcions respectives del lloc convocat, igualment, queden acreditats els coneixements especialitzats, implicació, professionalitat i la trajectòria de la persona candidata finalment seleccionada, que s'indica a continuació: Enrique Roig Arranz.  
  
De conformitat amb la base quarta de la resolució de la convocatòria citada, amb l'article 102 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i amb l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut del que es disposa en l'apartat primer de la Resolució de 23 de gener de 2017, del conseller de Transparència, Responsabilitat Social, Participació i Cooperació, sobre delegació de competències en determinats òrgans de la Conselleria (DOGV 7965, 25.01.2017), resolc:  
  
  
Nomenar Enrique Roig Arranz amb NRP \*\*\*1488\*\*\*, com a cap Servei Gestió de Programes i Cooperació, grup A1, complement de destinació nivell 28 i complement específic E050.  
  
A aquest lloc ha concorregut únicament un candidat i analitzat el seu currículum queda patent que concorren mèrits per a exercir de manera adequada i satisfactòria el lloc de treball, atenent tant a la seua formació com a la seua trajectòria funcionarial. El candidat ha exercit diversos llocs en l'Administració de la Generalitat amb rang de cap de servei, així com subdirector general i secretari general administratiu. L'aspirant compta també amb experiència professional en l'àmbit de l'Administració local, com a coordinador general de Règim Econòmic Sostenible de l'Ajuntament de València. Actualment ve ocupant de manera provisional el lloc convocat, havent demostrat una gran qualificació per a l'acompliment de les funcions atribuïdes a aquest.  
  
Tot això atorga al candidat les habilitats, coneixement i actituds de caràcter professional i personal que es requereixen per a l'exercici eficaç de les tasques atribuïdes al lloc convocat.  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 27 de novembre de 2020.- El subsecretari (p. d. R 23.01.2017; DOGV 7965, 25.01.2017): Cristian Veses Donet.